LidanRubinov/Halacha-QA huggingface dataset:
שאלה: הוצאת שם רע על ידי המדינה: ברצוני לדווח על מצב מדיני שאומר שתיקים פלילים הנפתחים במשטרה ונסגרו כבר נמחקים מהמחשבים רק אחרי 10 שנים ויותר. בנוסף, דוחות וקנסות תעבורה לא נמחקות בכלל, אפילו אחרי מותו של הנקנס וששילם כחוק. דבר זה גורם בעצם לבירור מעסיקים ולמחסור במציאת עבודה עקב הרישום הפלילי. השאלה היא: היות והמדינה לא מוחקת רישום פלילי ותעבורתי, האם היא אשמה בהוצאת דיבה ושם רע בציבור?
תשובה: כל עוד המדינה פועלת לתועלת אין כאן איסור לשון הרע או הוצאת שם רע. הרישום באופן בסיסי זו פעולה לתועלת. הכללים שנהוגים לגבי הרבה מתחומי העובדה שמי שיש לו תיק פלילי אינו יכול להתקבל לעבודה מבלי להבחין בין המקרים השונים זה הדבר שדורש שינוי דחוף. על כך יש להפעיל לובי בכנסת לחקיקה מתאימה.
שאלה: להקדים את בעלי או את אימי: למי עליי להקדים את הגשת המנה בסעודה, לאימי שגרה אצלנו או לבעלי?
תשובה: לבעלך. אך ראוי לבעלך שיאמר לך להעדיף את אמך.
שאלה: כשרות כלים על ידי אדים: אני גרה בדירה שכורה ולא הכשרתי את הכיורים במטבח. הנחתי בתוך הכיור כלי ועל כלי זה הנחתי מסננת לפסטה. את הפסטה (בעודה רותחת) שפכתי למסננת ואז ראיתי שעולים הרבה אדים מההכיור. האם האדים האלו פגעו באוכל מבחינת הכשרות, והאם צריך להכשיר את הכלים שהאדים נגעו בהם? (האם האדים הם סוג של בישול?)
תשובה: אדים הם סוג בישול. אך בדיעבד, מכיון שהטעם הבלוע בכיור נותן לפגם, הפסטה לא נאסרה.
שאלה: לשון הרע על הממונים לשעבר: האם מותר לדווח למבקר המדינה ו או במוסד עצמו על מה שנראה בעיני כעבירות ביחסי עובד-מעביד מצד אנשי ההנהלה? כמו-כן, על עבירות ותקינות התנהלות בכלל בתור מוסד ציבורי במקום עבודתי לשעבר?
תשובה: מכיוון שמטרת הדיווח היא לצורך תיקון ומניעת נזק, מותר לדווח. כמו שבהלכות לשון הרע מותר להזהיר אדם שהולכים לפגוע בו.
שאלה: הזמנה לברית מילה במייל: נשלחה אליי הזמנה לברית (תפוצת נאט"ו) לא פתחתי אותה שכן ידעתי במה מדובר. הברית נעשית כך שאני צריך לצאת באמצע היום מהעבודה. האם ההזמנה נחשבת הזמנה או שרק אם מזמינים בע"פ אז יש חובת השתתפות?
תשובה: מכיון שזו לא הודעה אישית אלא בתפוצה - אין זו הזמנה.
שאלה: חלאקה לאחר ל"ג בעומר: התאריך העברי של בני 3 ימים לאחר ל"ג בעומר, האם לעשות את הטקס בל"ג בעומר או בתאריך המקורי? והאם מבחינה רוחנית כדאי יותר לעשות את הטקס בכותל?
תשובה: נהוג לעשות חלקה בל"ג בעומר, אם התאריך כה קרוב לל"ג בעומר. אין צורך לעשות זאת בכותל. והעיקר לחנכו לתורה ומצות.
שאלה: תפילה על חבר: ברצוני להתפלל על חבר שלי. כבר תקופה ארוכה שהוא אינו מפסיק לנבל את פיו, להתנהג בגסות ובעלבון כלפי כל הסובבים אותו. אני מכיר אותו מילדות ואני רואה שמשהו עובר עליו(לאורך שנים). יש לו כמה בעיות בריאותיות שככל הנראה מפריעות לו ובעקבות כך מתנהג כמו שמתנהג. איזה תפילה אני יכול לומר?
תשובה: בסוף התפלה, לאחר אלוקי נצור, אתה יכול להוסיף בלשון שלך בקשה שפלוני בין פלוני יזכה לטהר פיו ולשונו שלא תצא מפיו דברי נבלה ופריצות. יש לחשוב מי יכול להשפיע עליו שיעשה שינוי בחיים.
שאלה: תפילה לחזרה לארץ: אחותי גרה בארה"ב ביחד עם בעלה ואחיינית שלי כבר תקופה ארוכה. האם קיימת תפילה על מנת להחזירם לארץ הקודש?
תשובה: התפלה לקיבוץ גלויות כוללת גם אותם. אפשר להוסיף בסוף התפלה לאחר אלוקי נצור בקשה אישית שיזכו לעלות לארץ ישראל.
שאלה: טיפול פסיכולוגי ממעשר כספים: אני בעלת חוב לפסיכולוגית שלי לשעבר. האם אני יכולה לשלם מכספי המעשר?
תשובה: לא. מעשר כספים מיועד לצדקה ולתלמוד תורה. אם מצבך הכספי דחוק ואין לך מספיק כסף בכדי לשלם לה, אל תתני בחודש הבא מעשר כספים ותשלמי לה את החוב.
שאלה: עירוי חלב לתוך סיר בשרי: עיריתי חלב חם מאוד מכלי ראשון על סיר בשרי ריק. מה עלי לעשות?
תשובה: תגעיל את הסיר.
שאלה: לשלוח את הילד לתנועת נוער: ילדינו הבכור הגיע לגיל תנועת נוער, ומאוד רוצה ללכת תנועה נפרדת. אנחנו מאוד חוששים משום שאנו רואים מיהם המדריכים והקומונרים, וצורת הלבוש לא משדרת יראת שמיים אלא מרדנות: הכיפה מאוד מאוד קטנה, ולא לובשים טלית קטן. מלבד זאת, חברי ה ב של התנועה מורכבת מכמה טיפוסים מרדניים. אנו חוששים מהדוגמא האישית שהילד יקבל מהמבוגרים שם. אולם מאידך, הילד רוצה כי האוירה הכללית בכיתה שלו היא שהולכים. מה לעשות?
תשובה: תלוי מי החברים שלו בקבוצה. אם הם באים ממשפחות רציניות, יש לכנס את ההורים של החברים בכדי לעמוד עם יד על הדופק שקבוצה זו של הילדים יהיה בה דגש על הקודש. בגיל צעיר נקבע מה הרוח שתנשוב בקבוצה זו של הילדים.
שאלה: מפגשים של זוגות צעירים: אנו חבורה של זוגות צעירים. כאשר עושים מפגש (בשבת וכדומה), אפשר לשבת בצוותא ולדבר על הא ועל דא גם עם נשי חברינו או שהגברים ישבו בצד אחד של החדר וידברו עם הגברים וכן הנשים או אולי לכתחילה לא לארגן מפגשים כאילו?
תשובה: הסדר הנכון הוא, שהגברים ישוחחו בינם לבין עצמם בצד אחד של החדר והנשים בינן לבין עצמן. ואם התחושה שגם באופן כזה זה עלול לפגוע בצניעות, שזה מביא להרהורים לא ראויים, עדיף להמנע בכלל.
שאלה: שמיעת פיוטים בימי ספירת העומר: שתי שאלות בבקשה: א. האם האיסור על שמיעת מוזיקה הוא לספרדים עד ל"ג בעומר או עד שבועות? ב. האם האיסור כולל את שני הדברים הבאים? 1) שמיעת פיוטים עצובים כמו פיוטי תשעה באב, ימים נוראים- עם כלי זמר? מדובר בפיוטים עצובים בדרך כלל. 2) שמיעת פיוטים עצובים כמו פיוטי תשעה באב, ימים נוראים- ללא כלי זמר? 3) שמיעת פיוטים עם או בלי כלי זמר, כאשר הפיוטים לא עצובים, אלא פיוטי שבת, פיוטי קודש. בכל הסעיפים אין הכוונה לשירים חדשים ומודרניים אלא לפיוטים שורשיים ועתיקים שנכתבו ע"י ריה"ל, אבן גבירול, הבן איש חי, ר ישראל נג ארה ועוד.
תשובה: מותר לשמוע מוזיקה לאחר ל"ג בעומר ועד חג השבועות.
שאלה: סעודת הודיה בתוך שנת אבל על אבא: אני נמצאת בתוך שנת אבל על אבי. ביום רביעי תתקיים סעודת הודיה של גיסתי לרגל לידת בתה, הסעודה תתקיים במסעדה באירוע קטן מאוד ללא מוסיקה. האם אני יכולה להשתתף?
תשובה: סעודת מצוה היא רק אם במרכזה עומדים דברי תורה רציניים בכמות ובאכות. אני מניח שבמסעדה קשה לומר דברי תורה.
שאלה: החזר גזל לאחר כמה שנים: לאחרונה החלטתי לחזור בתשובה בנושא גזל וגניבה והחלטתי לעשות חשבון נפש. א. בתיכון עבדתי בחנות בתמורה ל 15 ש"ח לשעה - באחת הפעמים הוספתי 7 שעות לדיווח השעות שעבדתי - חשבתי שזה מגיע לי כהחזרי נסיעות למרות שלא סיכמתי כלום עם בעל החנות. עברו כ 12 שנים מאז והחנות נסגרה. אינני מצליח לאתר את בעל החנות. איך אחזיר לו את 105 השקלים שקיבלתי שלא כהוגן? ב. בתקופת שירותי הצבאי קיבלתי ציוד צבאי לאימונים - לא השתמשתי בציוד זה ומסרתי אותו לחבר שאמר שהוא צריך את זה לצורך כיתת הכוננות בישובו. נראה לי שהוא לקח זאת לצורכו הפרטי. אני ממש מרגיש גנב. שווי הציוד היה כ 1000 ש"ח. מה לעשות?
תשובה: א - מסתבר, שאכן בעל החנות לא היה חפץ לשלם לך דמי נסיעות, ואתה בעצמך מודה בכך שהרי נאלצת לקחת את הכסף במרמה. אף אין לחייב את בעל החנות מצד המנהג לשלם נסיעות, שכן מנהג זה מקובל בעבודות רשמיות ומוסדרות ולא בעבודות מזדמנות של בני נוער. אומנם מכיוון ואינך מצליח למצוא את בעל החנות, הרי שעליך לרשום במקום מסוים שאתה חייב את הכסף ואולי יום אחד יתברר העניין או שיתברר לכשיבוא אליהו הנביא. ב - לכתחילה אסור להעביר חפצים של הצבא מיחידה ליחידה ללא רשות, ויש בכך משום מעביר על דעת הבעלים. אולם אין להגדיר את המעשה כגזל שהרי בסופו של דבר נשאר החפץ בידיים צבאיות. ומכיוון שכיתות הכוננות הן חלק מן המערך הצבאי הרי שאין בפעולתך משום גזל ואתה פטור. אם החבר השתמש בחפצים בצורה לא הגונה זו אינה בעייתך, ואף אין לחשוד בו בכך שהרי ישראל בחזקת כשרות הם. הרב חננאל פאטשינו
שאלה: חמץ שלא נמכר בפסח בבית קפה: מכר שלי, בעל עסק של בית קפה, סמך על המשגיח כשרות שלו מטעם הרבנות שימכור את החמץ שבחנות אך התברר שהמשגיח לא עשה כך. מה עליו לעשות? איננו יכול לזרוק את הסחורה, מדובר בכמויות. יש לציין, שמכרי מכר את החמץ שבביתו אך הוא לא כיוון לייחס מכירה זו לעסק. בנתיים העסק עובד, מה עליו לעשות? זה פשוט נשמע לי חמור והכשלה של רבים מהלקוחות.
תשובה: כיצד הוא סמך על המשגיח, האם הוא ביקש ממנו למכור את חמצו?
שאלה: ברכת הלל וספירת העומר בציבור: למה בהלל וספירת העומר בבית הכנסת כל יחיד עושה ברכה בפני עצמו, למה לא ישמעו מהש צ, הרי ברוב עם הדרת מלך?
תשובה: תיאורטית, אכן יש עדיפות שכולם יצאו בברכת החזן. אולם מכיוון שלא כל החזנים יודעים לכוון להוציא את הציבור ידי חובה, הפתרון הוא שכל הציבור אומרים יחד. כיוצא בזה מצינו במשנ"ב לגבי הפסוקים הודו לה', יאמר נא ישראל, יאמרו נא בית אהרון וכו', שעדיף היה שכל הציבור ישמעו את הפסוקים על ידי החזן ויענו רק הודו לה' אולם כיוון שלא כל החזנים מכוונים להוציא את הציבור ידי חובה, אז כל יחיד מוסיף את הפסוקים שהחזן אומר בלחישה.
שאלה: בית כנסת במקום ציבורי: אדם עובד במוסד ציבורי שיש בו בית כנסת. אחד התפקידים של האדם במשמר לילה הוא לסגור את ביה"כ בשעות הערב ולפתוח אותו בשעות הבוקר. יש כיבוי והדלקה אוטומאטית של האור. האם בעת הסגירה הוא חייב להכנס וללמוד משהו כדי לא להכנס "סתם" לביה"כ? אם כן,למשך כמה זמן? האם יש עדיפות למשהו, והאם מותר לצורך כך להשתמש בספרים שנמצאים? בזמן הפתיחה בבוקר יש אפשרות שלא להכנס אלא פשוט לסובב מפתח ולהשאיר את הדלת סגורה. מה הפסק? האם צריך לנשק מזוזה במקרה כזה?
תשובה: אם באים לבית כנסת בכדי לדאוג לו, לנקותו, לפתוח או לסגור אותו וכד', אין צורך ללמוד משהו. אין להיכנס סתם לבית כנסת אם זה לצורך שלך אבל לצורך בית כנסת לא נחשב כניסה סתם.
שאלה: אכילת חמץ מול אכילת טרף: בהלכות פסח כתוב, שאם יאכל חמץ בפסח אז העונש על כך הוא כרת. ואילו בפרשת השבוע, כאשר דובר על החיות הטמאות, אין עונש למי שאוכל טרף, האם לאכול חמץ בפסח יותר גרוע מלאכול בהמה טמאה?
תשובה: אכן על אכילת חמץ יש עונש כרת ועל אכילת בהמה טמאה עוברים רק על לאו שהוא פחות חמור מכרת. הרמב"ם בהלכות תשובה פרק א' מביא ארבע חילוקי כפרה. שם נכתב שכפרה על כרת חמורה מסתם לאו. על לאו רגיל צריך לכפר על ידי תשובה ויום הכיפורים. ואילו על כרת צריך בנוסף לתשובה ויום הכיפורים לעבור גם ייסורים מכפרים.
שאלה: מצווה בחתימת ערבות: האם יש מצוה לחתום ערבות להלואה, ובאילו תנאים?
תשובה: באותם מקרים שמצוה להלוות לאדם מצוה גם לערוב לו.
שאלה: קיום מצוות לפני מתן תורה : האם לפני מתן תורה בני ישראל אכלו טרף ולא נהגו לפי מצוות התורה?
תשובה: מבחינה תיאורטית, עם ישראל אכלו לפני מתן תורה גם ללא שחיטה, להוציא את גיד הנשה שכבר אז נהגו שלא לאכול. אמנם ח אמרו שאבותינו הקפידו על קיום המצוות עוד לפני שניתנו. ייתכן שגדולי ישראל הבודדים אכן הקפידו, אבל סביר להניח שהציבור הרחב במצרים לא שמר את כל המצוות.
שאלה: בר מצרא בקנית בית: אני גרה בבית בשכירות ומעוניינת לקנות אותו. האם מבחינה הלכתית יש לי זכות קדימה על קונים אחרים? מה התנאים? אשמח לדעת מה מקור ההלכה (כדי להראות לבעל הבית). על הסיוע.
תשובה: לפי המתבאר בחושן המשפט סימן קע"ה סעיף ס"ג ובנושאי כלים, יש בדבר זה מחלוקת הפוסקים. לפי בני ספרד אין לך זכות קדימה, מה שאין כן לפי בני אשכנז. אם מתעורר ויכוח יש לפנות לרב הבקי בנושא משום שהפרטים הרבים העשויים להשפיע על הדין בכל מקרה ומקרה לגופו. הרב חננאל פאטשינו
שאלה: קולט אדים מעץ: מעל הגז שלנו יש כמו קולט אדים רק שזה לא באמת קולט אדים אלא סוג של קורת עץ שמעליה ישנו ארון. רציתי לדעת אם יש בעיה בכך שאני מבשלת חלבי על הגז ולאחר מכן בשרי (לא באותו הזמן), כלומר, אם למשל בישלתי חלבי והאדים עלו למעלה ולאחר מכן, כשאני אבשל בשרי, האדים שעלו מקודם יכולים להטריף את המאכל הבשרי ואת הכלים? (הקורה היא בערך 40 ס"מ מהגז) אני מקווה שהשאלה היתה ברורה.
תשובה: אין צורך לחשוש, שהרי האדים עולים למעלה ולא חוזרים משם לכיוון הסירים.
שאלה: עבודה ביטחונית טכנלוגית בשבת : קיבלתי הצעת עבודה במשרד הבטחון. העבודה הינה טכנולוגית, ע"י שימוש במגוון טכנולוגיות לסיכול טרור. העבודה מותנית שאהיה זמין במידה ויש צורך בשבתות וחגים (מי שקובע הצורך להפעלה בשבת הינו מנהל ישיר) אשר במידה ויש צורך לספק טכנולוגיה לאתר מקום אזי אני מוקפץ לארוע או לעבודה. אני דתי שומר תורה ומצוות. כיום אני עובד בחברה מסחרית ומרוצה אך הצורך הינו לתרום מעבר וגם לכלל מפעם בי, אך עניין השבת וחילול השבת מחסיר ומעניק טעם נפגם. האם כדאי לי להענות להצעת מערכת הבטחון בנושא? לחילופין אשאר בחברה הנוכחית.
תשובה: רק אם הצורך להקפצה בשבת הוא פיקוח נפש היא מותרת, אם כי באשר לחזרה אחרי ההקפצה היא מותרת רק ע"י נוכרי.
שאלה: נגיעה ביין או בתירוש על ידי מחלל שבת או גוי: הייתי רוצה להבין: 1. מדוע מחלל שבת אוסר יין שאינו מבושל, ומה ההבדל בין יין מבושל לבין יין שאינו מבושל מבחינה זו? 2. האם הגזירה כוללת את כל מחללי שבת (תינוק שנשבה, בשוגג, לתיאבון.)? 3. מדוע יש הבדל בין יין לתירוש? 4. האם הדין שונה בין יהודי מחלל שבת שנוגע בתירוש לבין גוי שנוגע בתירוש, ומדוע?
תשובה: 1. הרא"ש אומר שבזמן ח לא היה נהוג לנסך יין מבושל ולכן חכמים לא גזרו על זה. חכמים קבעו בעניין זה שמי שמחלל שבת דינו כגוי. מכיוון שהשבת מקפלת בתוכה את יסודות האמונה, כיוון שמי ששומר שבת הוא בעצם מודה שהעולם נברא ושיש בורא שברא את העולם למטרה מסוימת. לכן השבת נקראת ברית עולם. 2. יש כאלו שאומרים שהיום אפשר להקל ולומר שלחילוני מצוי אין דין של מחלל שבת לעניין איסור יין במגע. כיוון שהם לא מחללים שבת כהתרסה כמו שהיה בעבר בזמן שכל הקהילה שמרה שבת ומי שחילל שבת עשה זאת בהתרסה. אלא כיום כיוון שרוב היהודים אינם שומרים שבת הם עושים זאת תוך חוסר מודעות שגדלו כך ולא כהתרסה כנגד בורא עולם. 3. תירוש עבר תהליך בישול ולכן לא נכלל בכלל הגזירה. 4. מכיוון שהתירוש מבושל, הוא לא נאסר במגע, בין של גוי ובין של ישראל מחלל שבת.
שאלה: שירים בימי הספירה בזמן ניתוח: אישה שצריכה לעבור ניתוח ויעודד אותה לשמוע שירים בזמן הניתוח, האם מותר בימי הספירה?
תשובה: עדיף שירים שקטים, לא שירי ריקודים.
שאלה: לא רק ראוי - לשטוף תולעים : קנינו שמונה חסות של עלי הבשור בערב שביעי של פסח בכולם היו תולעים ולא מעט, שירדו רק על ידי השריה במי סבון ושטיפה. איך אומרים שרק ראוי להשרותם?
תשובה: לדעתנו, יש לשטוף את כל הירקות תחת זרם מים, או כפי שכותבות החברות על השקית, לא העיתונים קובעים אלא מה שכתוב על השקית הוא המחייב, מוכרים לאדם מוצר ואומרים לו שישלים את הפעולה, ולפי מה שכתוב יש לעשות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הורדת שערות בספירת העומר: האם מותר לאשה להוריד שערות בודדות שמפריעות לה בימי ספירת העומר?
תשובה: אם הן מפריעות לכיסוי הראש או לראיה וכדו', הפרעה משמעותית - מותר.
שאלה: הוצאת הכליות בעופות בהכשר רבנות: מדוע בעופות בכשרות רבנות לא מקפידים להוציא את הכליות לפני המליחה כדברי הפמ"ג, וכן לא בודקים אם יש דם שנצרר?
תשובה: אינני יודע באיזו רבנות מדובר. בהכשר שלנו מוציאים את הכליות.
שאלה: לגרוס משניות או ללמוד גמרא: ברצוני ללמוד בחלק מזמני הפנוי, לימודי קודש. האם עדיף ללמוד להתחיל מחדש מסכת בגמרא או ללמוד משניות בע"פ. בנוסף, חשבתי שאולי היה עדיף אם אפשר א"כ אולי מאוחר מידי לשנן היטב ולצבור בקיאות רבה בש"ס משנה ורק אח"כ להתחיל להתמקד בלימוד הגמרא. אשמח לשמוע מהי דעת הרב בנושא?
תשובה: לעולם ילמד אדם ממקום שלבו חפץ, ואז הלימוד מצליח יותר. לכן תלמד כפי נטית לבך בצורה המתאימה לך וד' יהיה בעזרך ותעלה במעלות התורה.
שאלה: מצלמות אבטחה בשבת: בפנימיה בה אני עובד מופעלות מצלמות על מנת לשמור על המשמעת והסדר, הפועלות באופן רציף במשך 24 שעות. א. האם על הנהלת המוסד לנתקם לפני שבת, היות והתלמידים מצטלמים בהם והם יודעים על כך (לא ניחא ליה.)? ב. האם למנהל הפנימיה ולמדריכים מותר להסתכל לאחר השבת במה שצולם?
תשובה: א. אין צורך לנתק את המצלמות. מכיוון שהמצלמות פועלות באופן קבוע גם כשאף אחד לא עובר, והאדם שעובר בתחומם לא מפעיל שום דבר במצלמות. ב. מותר.
שאלה: בדיקת תפילין לאחר תאונת דרכים: לבעלי 2 תפילין- אחת לשימוש בעבודה ואחת לשימוש כשהוא בבית. שלחנו את שניהם לבדיקה לאחר שהיינו בתאונת דרכים בה אני, האם, נפגעה פגיעת ראש(שברים ופתח עמוק במצח.)ובעלי פגיעות יבשות המגבילות את תנועותיו ביד וכדו. בסה"כ יצאנו בנס מהתאונה- כל בני המשפחה- יצאו ללא פגע ואני, האם- החלמתי ולאט לאט אני חוזרת לתפקוד מלא- השברים טרם התאחו.בעלי בטיפול פיזיוטרפיסטי וב"ה נראה שהדברים יעברו.הילדים ב"ה ללא פגע- ממש סיעתא דשמיא. 2 התפילין שנשלחו לבדיקה נמצאו פסולות. תפילין של ראש- יש דיבוק אותיות בשם ה -"שמע ישראל ה." ובתפילין של יד- אותה טעות אך בשם ה השני- ".ה אחד". גם בחלק השלישי- המילה "ויהרוג" דבוקה למילה "כל" שמתחתיה. רציתי לשאול מה זה אומר? האם יש משמעות לטעויות (נראה שיש עוד טעויות)למילים מסויימות? מה יש לעשות בעניין? (מלבד לקנות תפילין חדשות) כיצד זה משפיע על האדם שתפילין שלו נמצאו פסולות ועל בני משפחתו? כמו כן כיצד יש לערוך סעודת מצוה? (כמות של אנשים, סוג האוכל וכדו ) אשמח לתשובה מהירה.
תשובה: ברכת רפואה שלמה לכם. אין צורך לנסות לשער מה משמעות הפסול בתפילין אלא לקנות תפילין כשרות, ולהשתדל יותר בעבודת ד', ולהודות לד' על טובו, ולהזהר יותר בנהיגה. ההודאה לא צריכה להיות דווקא בסעודה עם רבים אפשר לעשות אותה עם בני הבית בלבד. ולברך ברכת הגומל בציבור כנהוג.
שאלה: גילוח בעומר לסובל ממחלת עור: אני סובל ממחלת עור בין היתר בעור הפנים והראש ואי גילוח הפנים והראש מונע טיפול יסודי בעור. האם במצב רפואי זה יש היתר לגילוח הראש והזקן בימי העומר?
תשובה: אם אפשר להתספק בגילוח לכבוד שבת, יום העצמאות, ראש חודש ופסח שני - עדיף.
שאלה: נדר שקשה לעמוד בו: "הבטחתי" לה שאם יקרה איזה דבר מסויים אתפלל מנחה במשך שנה. יוצא לי לעמוד בזה אבל אני גם מפספסת וקשה לעקוב אחרי זה. מה עליי לעשות כדי שלא אפר את הבטחתי האם אוכל לקצר את התקופה לתקופה מוגדרת כך שאוכל לעקוב אחרי זה?
תשובה: פני לרב ובקשי ממנו שיעשה לך התרת נדרים.
שאלה: למה טוב לי?: רוב הזמן אני נמצאת בשמחה וטוב לי. יש לי משפחה טובה וחברים וב"ה. אני מפחדת שמרוב שטוב לי אני בגדר "רשע וטוב לו", שאולי ה רוצה לחלק את הטוב שעשיתי כבר בעולם הזה. מה דעת הרב בנושא?
תשובה: אדם לא צריך לשפוט את עצמו, זהו תפקידו של הקב"ה להיות הדיין שלנו. הרמב"ם כתב שאדם צריך להחשיב את עצמו כבינוני. כך גם את תחשבי על עצמך שאת בינונית. בנוגע לטוב שאת מוצפת בו, אם את מודה לקב"ה עליו ומשתדלת לחלק את הטוב שלך לאחרים, הטוב שניתן לך ימשיך להתקיים בעזרת ה'.
שאלה: המוות והנצח: כבר מילדותי אני זוכרת שתהיתי לגבי המוות והנצח. כל פעם שאני מנסה לתפוס בשכלי את הרעיון אני כולי מתכווצת מפחד שקשה לתאר. הרעיון של הנצח של המוות חיבוט הקבר וכו' משתק ברמות בלתי נתפסות. גם אם אנסה להתעלם ולשכוח זה תמיד נמצא בי. בבקשה אשמח אם תוכל לעזור לי.
תשובה: ההרגשה שלך צריכה להיות הפוכה. החיים הם נצחיים. המוות הוא תופעה זמנית והוא כלל לא ניצחי. זוהי האמונה בתחיית המתים שהיא נותנת לנו את המבט שהחיים הם נצחיים. המוות הוא תחנה קצרת מועד יחסית לנצחיות החיים שתבוא בעקבות תחיית המתים.
שאלה: שמיעת שירים בספירת העומר: האם מותר לשמוע שירים בספירת העומר? עד מתי?
תשובה: מותר לשמוע שירים ללא ליווי של כלי נגינה. ההגבלה הינה עד ל"ג בעומר.
שאלה: זריקת סוכריות בבר מצווה: מדוע זורקים על נער הבר מצווה סוכריות? זה כדי להמתיק את עול המצוות? מה משמעות המנהג?
תשובה: המקור הוא בזריקת קליות לחתן לסימן ברכה, מכאן עבר המנהג לבר מצוה.
שאלה: היחס בין חומרות לקולות: מטרידה מאד הניגודיות בין "כוחה דהתרא עדיף", לעומת "וכל המחמיר תבוא עליו ברכה". 1. מתי משתמשים בכל אחד מהעקרונות שצויינו? 2. על פניו נראה שרוב הרבנים מעדיפים את "וכל המחמיר." על פני "כוחא דהתרא.", וזה מעט מטריד, היות ונראה, כאילו ההחמרה בהלכה גוברת ומתעצמת כל הזמן. אבקש לקבל הסבר מפורט לנושא.
תשובה: ב"ה גם היום יש רבנים שממשיכים עם מסורת פסיקא של כוח דהיתרא עדיף. בולט בדרך זו הרב עובדיה יוסף. גם הרב ליאור רבה של קרית ארבע לא מחמיר סתם. היחס בין כוח דהיתרא לכל המחמיר תבוא עליו ברכה הוא בדין לעומת לפנים משורת הדין. בדין אנו נוקטים כוח דהיתרא עדיף אולם במידת חסידות במקום שאדם רוצה להחמיר תבוא עליו ברכה. אולם זאת רק בתנאי שמידת החסידות והחומרא שנוקט לא גורם ח"ו למידות מקולקלות או לעצבנות וכעס. וכן בתנאי שאדם מחמיר לעצמו ולא יותר, לא אומר שכולם חייבים להחמיר.
שאלה: הגעלת כלי זכוכית לפסח בהשרייה: בחוברת הלכות לחג הפסח שנכתבה ע"פ שיעורי הרב, נכתב (עמ 68) שהמנהג לפוסקים כרמ"א, להכשיר כלי זכוכית בהשריה במים 3 ימים מעת לעת. האם כוונת הרב להתיר זאת גם בדבר שרוב תשמישו בחמין? האם הרב יוכל לציין מקור לכך?
תשובה: כן, כי אם מדובר בשימוש בצונן אזי אין צורך בהכשרה. המחבר כותב שזכוכית לא בולעת, וכל מה שהרמ"א מחמיר זה בשימוש חם בלבד.
שאלה: לא תעמוד על דם רעך המעשן: חברי הטוב מעשן ובתור חבר שלו יעצתי לו להפסיק. כיום הוא עדיין מעשן. האם אני מחויב לגרום לו להפסיק לעשן מפאת "לא תעמוד על דם רעך" ו"נשמרתם מאוד לנפשותכם"? אני מקוה שאם אני אספר להורים שלו שהוא מעשן זה יעזור והוריו יעזרו לו להיגמל או שמא יש בזה לשון הרע ופגיעה בקשר המשפחתי בינו לבן הוריו. יש חשש שאולי הוא לא יפסיק לעשן למרות ידיעת הוריו ואני רק יזיק לו והגרום לפגיעה באמון שלהם בבנם.
תשובה: עליך לספר להוריו, אם זה יעזור לו להפסיק לעשן.
שאלה: אתר מסחרי בשבת: ישנה היום שיטה בשוק המסחר באינטרנט שבנויה בצורה הבאה: חברה מציעה את מוצריה למשווקים שמקבלים דף קישור (אתר שאין להם שליטה עליו) ובדף יש פרסום המוצר אם אפשרות רכישתו, כאשר על כל רכישה המשווק מקבל עמלה. תפקיד המשווק הוא להפיץ את אתר האינטרנט שקיבל מהחברה. שאלתי: 1. האם יש בעיה לשווק אתרים כאלה בחו"ל (למיטב הבנתי אין לי אפשרות לשנות את הכתוב באתר ולכתוב לא לקנות בשבת) - בעיקר עבור גויים? 2. האם יש בעיה להנות ממכירות שנעשו בשבת, בהתחשב שאין ודאות שיהודי רכש? 3.האם הדעה ההלכתית לגבי היתר במקום שהאתר מיועד לגויים ואין וודאות שישראל יכנס - תקפה גם לגבי רכישה מהאתר? אציין שמדובר בדבר שמתפתח מאוד ומאוד ריווחי, לכן אשמח לקבל הדרכה מה לעשות במקרה שיש מקום להתיר. וישר כוח!
תשובה: הבעיה העיקרית היא שכר שבת. אין להנות מדבר שנעשה בשבת גם אם ע"י גויים. יש צורך למנוע זאת ע"י שותפות של גוי. אין מקום לפרוצדורה זו באתר זה.
שאלה: אבחון לאלרגיות בעזרת מטוטלת: רציתי לברר אלרגיה למזון בעזרת שרשרת עם מטוטלת. יוצרים מעין מעגל חשמלי בגוף ע"י החזקת מתכת ביד אחת ומוצרים שאותם בודקים ביד השניה אם הגוף אלרגי אליו. כשאין לגוף בעיה המוטולת נעה במעגלים וכשיש איזה הפרעה השרשרת משנה את תנועתו. שמעתי שיש בזה בעיה של "מנחש". אינני רואה הבדל בין מדידת חום עם מד חום שמסמן מעל 37 מעלות לבין שרשרת שמסמנת אם הגוף סובל מאותו מוצר. אבל הטענה הייתה שמד חום יש חוקי טבע של התפשטות הכספית ולגבי המטוטלת אין חוק טבע שלחומר תהיה השפעה כזו אלא כאילו מ"תשובה" של ה. אבל מי החליט שאכן ה נתן את התשובה, אולי ה לא מעונין לשתף פעולה עם מה שהחלטתי שיקבע אם כאן זה חיובי וכאן שלילי? אם ה אמור לגלות לי את דעתו באופן זה זה עלול להיות ניחוש.
תשובה: אינני חושב שיש בזה בעיה של ניחוש.
שאלה: הסכם יששכר וזבולון בכולל: שאלה בעניין הסכם יששכר וזבולון. כאשר יש כולל שבצער אין תקציבו כל כך כי אין מספיק תרומות. 1. האם אברך רשאי בעקבות הת הדל (800-1,000 ש"ח לחודש) שלא ללמוד כל זמן הסדר ולעשות הפסקות מידי פעם שלא לצורך, כגון: לשתות, לעשן, לדבר בפלאפון או ללכת למכולת, בטענה שאין זה גזל כי אינו מקבל מספיק מהתורמים או בטענה שהוא לא חתום בפועל על נייר מול התורמים אזי אינו מחוייב ממש? 2. האם יש להוכיח אותו בדבר? 3. דעתי, כי עצם העובדה שהאברך מקבל שכר בהסכמה אזי זהו הסכם והוא מחוייב, ואם אינו שבע די מהסכום אזי שיעבור לכולל שמשלמים יותר או יצא לעבוד, ולזלזל בלימודים זה גזל. וגם בעצם הוא מוכיח שהיכולת וההשקעה הלימודית תלוייה בממון ואז הוא חוטא לדעת הרמב"ם בקרדום לחפור בה. האם הסברה נכונה והאם להוכיח אותו על כך או שיש לו על מה להקל?
תשובה: אברך צריך ללמוד לא רק בגלל ההסכם עם הכולל אלא כי יש מצוה ללמוד תורה ויש איסור ביטול תורה. אברך שאינו שוקד על התורה אין לו מקום בכולל עליו ללכת לצבא או לעבוד. בנוסף לכך, אם הוא מקבל מלגה על מנת שילמד כל הסדרים הוא חייב לעמוד בדרישות של הכולל. אם יש ביכולתך לשכנע אותו לתקן את מעשיו, ראוי לעשות זאת. אך אם הוא לא ישמע לך, אתה לא חייב להוכיחו.
שאלה: כנויי ה  בשפה זרה: למדתי שאסור לומר את שם ה' גם בשפה זרה ולכן לא ראוי ואסור להגיד י-אלל-ה. האם גם מילה שאומרים בד"כ כמילת זירוז ראוי שלא לומר?
תשובה: אם זה לשם זירוז, מותר.
שאלה: הוראת ח לקבלת שכר על חשבון אחרים: מדוע ח בגמרא מורים להיות מהעשרה הראשונים בבית הכנסת, כדי שיטול שכר יותר מהבאים אחריו - לכאורה יש פה מסר של אנוכיות, שאני ארוויח על חשבון האחרים, במקום שיכלו רק לומר חשיבות ההזדרזות לתפילה וכדו?
תשובה: כשח מדברים על שכר הם לא באים לעשות תחרות בין אנשים. ח רוצים לציין חשיבות וערך של דברים שונים. כדי להדגיש את הערך הגדול של הגעה ראשון לבית כנסת הם אומרים שנוטל שכר כנגד כולם. דברי ח רק כדי להדגיש את חשיבות הענין.
שאלה: אבלות בשבת חתן: סבא של החתן נפטר לפני כשלושה חודשים. אם החתן והדודים רוצים לדעת האם יוכלו להשתתף בשבת החתן (מוצא עדות המזרח)?
תשובה: בשבת אין אבלות בפרהסיא ולכן הם יכולים להשתתף בשבת חתן.
שאלה: חתונה לפני צבא: אני לומד בישיבה גבוהה ונמצא לקראת סוף שיעור ג, אני מתלבט כרגע לגבי המשך דרכי. לפי מה שאני חושב היום אני רוצה ללמוד עוד הרבה שנים בישיבה (בין אם אצא בקרוב לצבא, ובין אם לא), אני מתלבט כרגע לגבי גיוס בקיץ הקרוב, וההורים, ועוד אנשים, אומרים שצבא לאחר חתונה קשה מידי לאשה ולא בריא לזוגיות. אשמח מאוד לשמוע מה הרב חושב בנושא, האם הקושי שווה את היתרונות של לימוד רציף וארוך יותר לפני הצבא (אם נצא מנקודת הנחה שצורת הלימוד הנ"ל אכן מתאימה לי יותר מאשר גיוס בקרוב)? או שהנטל על האשה גדול מידי, או שהדבר מפריע לחיי הנישואין?
תשובה: אם אתה לומד טוב ומתקדם בלימוד, וחפץ להמשיך ללמוד עוד, לא נכון להפסיק את הלימוד אלא להמשיך. ללימוד הרצוף ערך רב מאד.
שאלה: תספורת לנשים ושמיעת שירים בעומר: ברצוני להבין את החילוק בין נשים, שמותר להם להסתפר בזמן ספירת העומר, לגברים, שאסור, מה הטעם, והאם גם מותר לנשים לשמוע, למשל, מוזיקה, ומה המקור להיתרים אלו, אם בכלל?
תשובה: גם לנשים אסור להסתפר בספירת העומר. ניתן להקל אם יש בעיה של צניעות, שהשיער יוצא מכיסוי הראש וכד', ואז לספר את אותם שערות היוצאות. במוזיקה אין הבדל בין נשים לגברים.
שאלה: התקנת מזוזות על משקופים זמניים: אנו אמורים לעבור לגור בבית חדש וכנראה שדלתות הפנים עדיין לא יהיו מוכנות. האם כדאי כבר להזמין את המזוזות ולהתקינם בחנוכת הבית על המשקופים העיוורים ללא דלתות ולאחר שיגיעו הדלתות להעביר את המזוזות על המשקופים הקבועים עם התקנת הדלתות או שמספיק התקנת מזוזה בכניסת לבית ורק אחרי שיגיעו הדלתות נתקין את המזוזות? בנוסף הכנת המזוזות מבעוד מועד ושמירתן בבית עד הגעת הדלתות היא ר?
תשובה: כן, אפשר לקבוע מזוזות על משקוף זמני וכשיגיעו המשקופים הקבועים לקבוע מזוזות אלו עליהם.
שאלה: פסיקת הלכה משו"תים: הנני בחור אשכנזי החוזר בתשובה. יש כל כך הרבה שו"תים למיניהם. האם אדם שלומד נושא מסויים בכמה שו"תים כיצד ינהג? והאם אחרי לימוד הסוגיה להלכה אפשר לנהוג כדעת של פוסק אשכנזי או ספרדי הקרוב לליבי?
תשובה: עשה לך רב.